Elevii clujeni au participat, în perioada 22-24 martie 2024, la Concursul interjudețean de matematică ,,Grigore Moisil" organizat la Oradea, în județul Bihor. După cum au anunțat reprezentanții Inspectoratului Școlar Județean Cluj, printr-un comunicat, la acest concurs elevii clujeni au concurat cu elevi din județele Bihor, Bistrița-Năsăud, Cluj, Maramureș, Mureș, Satu Mare și Sălaj, în acest fel pregătindu-se pentru etapa națională a olimpiadei de matematică. Potrivit reprezentanților IȘJ Cluj, județul Cluj a fost reprezentat la disciplina matematică de 20 elevi din clasele a V-a – a XII-a, obținând două Premii I, trei Premii II, două Premii III și patru Mențiuni. La clasa a V-a Premiul III a fost obținut de Balaș Alexandru, Colegiul Național "Emil Racoviță" Cluj-Napoca, iar Mențiune de Albu Alexandru Voicu, Școala Gimnazială "Alexandru Vaida Voevod" Cluj-Napoca. La clasa a VI-a, Premiul II a fost oferit lui Buhai Eduard, Liceul Teoretic "Elf" Cluj-Napoca, iar la Mențiune specială s-au evidențiat Cîrjău Cezar, Școala Gimnazială "Avram Iancu" Câmpia Turzii, și Comșulea Rareș, Liceul Teoretic "Nicolae Bălcescu" Cluj-Napoca. La clasa a VII -a a obținut Premiul I Mitran Tudor Andrei de la Colegiul Național "Emil Racoviță" Cluj-Napoca. La clasa a VIII-a s-au remarcat cu Premiul II, Guțanu Bogdan-Alexandru, Colegiul Național "Emil Racoviță" Cluj-Napoca, și cu Mențiune- Ștețiu Ioana Maria, Liceul Waldorf Cluj-Napoca. La clasa a IX-a, Premiul I a fost acordat lui Mateș Toma-Octavian, Colegiul Național "Emil Racoviță" Cluj-Napoca, și Premiul III lui Broscoi Mihai, Liceul de Informatică "Tiberiu Popoviciu" Cluj-Napoca. La clasa a XII- a, Săveanu Alex-Petru de la Colegiul Național "Emil Racoviță" Cluj-Napoca a obținut Premiul II.
Premii și la competiția națională "Tehnici Matematice"
Citând aceeași sursă, tot în perioada 22-24 martie 2024, loturile de matematică formate din elevi clujeni au participat la Concursul național de matematică "Tehnici Matematice" 2024, organizat la Vâlcea, în cadrul secțiunilor Tehnic și Științele Naturii, obținând 1 Premiul I, 1 Premiul II și 6 Mențiuni. Elevii premianți sunt: Jimborean Marc (cls. IX) – Premiul I, Colegiul Național "Iulian Pop" Cluj-Napoca; Georgian Raul (cls. XII) – Premiul II, Colegiul Național "Mihai Viteazu" Turda; Buda Raul (cls. XII) – Mențiune, Colegiul Național "Iulian Pop" Cluj-Napoca; Studolschi Denisa (cls. X) – Mențiune, Liceul Teoretic "Avram Iancu" Cluj-Napoca; Morodan Irina Sofia, (cls. XI) – Mențiune, Liceul Teoretic "Avram Iancu" Cluj-Napoca; Rus Daniel (cls. XI) – Mențiune, Liceul Teoretic "Nicolae Bălcescu" Cluj-Napoca. La Clasa a XII-a, Mențiune au obținut Marc Catinca, Colegiul Național "Mihai Viteazu" Turda, și Techereș Răzvan Valer, Colegiul Național "Mihai Viteazu" Turda.